България отчита рекордните 4041 нови случая на Covid - 19 за 24 часа Делът на положителните тестове бележи ръст и от 30 , 68 на сто вече е цели 36 , 51 % Броят на новите случаи на коронавирус отбелязва пореден негативен рекорд и надмина бройката от 4000 за денонощие . За 3 ноември откритите случаи са 4041 , с цели 1614 повече от регистрираните ден по - рано 2427 . Осъществени са повече тестове - 11 066 спрямо 7910 ден по - рано . Но делът на положителните тестове бележи ръст и от 30 , 68 на сто вече е цели 36 , 51 % . Така общо потвърдените случаи на коронавирус в България са 60 537 при осъществени общо 746 392 PCR теста . Активните случаи също растат и вече са 37 581 , което е рекордно увеличение с цели 3471 . Приетите в болници логично също се увеличават , като броят им вече достига 2 922 ( увеличение с 81 ) . 30 пациента повече за последните 24 часа са приети в интензивно отделение и броят им вече е 210 . Оздравели за последното денонощие са 507 души и така общият им брой достига 21 544 . Има негативен рекорд и за починалите - цели 63 пациента са загубили битката за животите си . Така жертвите у нас вече са 1412 . По света Междувременно Световната здравна организация ( СЗО ) съобщи за рекордните за 7 - дневен период над 3 , 3 милиона нови случаи на коронавирус през последната седмица , предаде ТАСС , цитирана от БТА . Досегашният рекорд от повече от 2 , 8 милиона новозаразени датираше от 19 - 25 октомври . През последната седмица са починали над 45 хиляди заразени - с 9 хиляди повече отколкото през предходната . Общият брой на регистрираните заразени по света към 1 ноември е около 46 милиона . 1 , 2 милиона от тях са починали , сочат данните на СЗО , цитирани от ТАСС . САЩ са най - тежко засегнатата от пандемията държава , с най - много заразени и починали , съответно повече от 9 , 4 милиона и над 230 хиляди , отбелязва Ройтерс . Броят на смъртните случаи в Бразилия надхвърли 160 хиляди . Страната е на второ място в мрачната статистика . Темповете на разпространение на коронавируса в Бразилия обаче се забавят . Бразилските власти съобщиха за над 11 800 нови заразени и 243 починали през последното денонощие . Общият брой на случаите в страната надхвърли 5 , 566 милиона . Мегаполисът Рио де Жанейро отвори отново своите плажове и продължава да отменя ограниченията във връзка с коронавируса , предаде ДПА . Епидемичната ситуация е под контрол и вероятността за втора вълна е малка , увери кметът Марсело Кривела . До момента в Рио де Жанейро са регистрирани повече от 119 хиляди заразени , над 12 хиляди от които са починали , отбелязва DPA . 854 души са починали от Covid - 19 за изминалите 24 часа във Франция - най - големият брой за едно денонощие от 15 април , предаде Ройтерс , като се позова на здравните власти . Пациентите с коронавирус в болниците в страната са се увеличили с повече от 1000 за пети път през последните девет дни . Броят на новозаразените във вторник е над 36 хиляди - далеч под регистрирания в понеделник рекорд от повече от 52 хиляди . Случаите на коронавирус във Франция са над 1 , 5 милиона . Страната е на седмо място в света по брой починали - повече от 38 200 , отбелязва Ройтерс . Великобритания съобщи за 397 смъртни случая от Ковид - 19 - най - много от 27 май . Общият брой на починалите в страната , която е на първо място в черната статистика в Европа , достигна 47 250 . Правителството съобщи за малко повече от 20 хиляди нови заразени през последното денонощие - в унисон с равнището през последните дни . Общият брой на случаите на коронавирус във Великобритания надхвърли 1 милион и 70 хиляди .